चण्डीगढ़। हरियाणा पुलिस की फरीदाबाद साइबर टीम ने नौकरी दिलाने के नाम पर ऑनलाईन धोखाधडी करने वाले एक गिरोह का भंडा-फोड कर अभियुक्तों को गिरफ्तार करने में सफलता हासिल की है।पुलिस विभाग के एक प्रवक्ता ने यह जानकारी देते हुए बताया कि गिरफ्तार किए गये आरोपियों की पहचान नवीन गांधी निवासी सैक्टर 16, फरीदाबाद, अभिषेक सिंह उर्फ पंकज निवासी गायत्री नगर कालोनी, पांडेपुर थाना अरदली बाजार, वारणासी उत्तरप्रदेश, हरप्रीत सिंह उर्फ हैरी निवासी सुभाष नगर, दिल्ली और धीरज सिंह मेहता उर्फ कपिल उर्फ अनुराग निवासी गांव तरमोली जिला बागेशवर उत्तराखंड के रूप में हुई है। उन्होंने बताया कि साईबर शाखा को विशेष सूत्रों से मिली सूचना के आधार पर तत्परता से कार्यवाही करके न्यू अनाज मण्डी, सैक्टर 16, फरीदाबाद में एक फर्जी कॉल सेन्टर पर छापा मारा। छापे के दौरान ये आरोपी गिरफ्तार किए गये और आईटी अधिनियम की विभिन्न धाराओं के तहत थाना सैन्ट्रल, फरीदाबाद में मुकदमा दर्ज किया गया। मामले में आगामी कायवाही जारी है।